open-index/open-wikipedia-markdown huggingface dataset:
Yedisán

**Yedisán** u **Edisán** ye una región historica d'a costa sud-ueste d'Ucraína.

Yedisán ye entre o río Nistro u Dniéster a l'ueste y lo río Dnieper a l'este, mugando a l'ueste con Besarabia y Buchac, a lo norte con Podolia y Zaporozhie y a l'este con a Taurida.

## Toponimia
A fins d'a Edat Meya o Yedisán yera conoixito como Dykra, pero cuan plegoron os nogais prenió o nombre de "siet collas" (*Yedisán*) en luenga nogaya, y tamién atras denominacions como "Tartaria Nogai" y "Nogai Occidental" en oposición a la Tartaria Chica u Nogai Occidental. A vegatas os rusos en deciban "Tartaria Ochákov" u simplament **Ochákov**, por o nombre d'a principal ciudat fortificata. En ucrainés en dicen *Єдисан*; (Yedisán); en ruso: *Едисан*; (Edisán, Ëdisán, Iedisán); en tartaro de Crimea y en turco: Yedisán.

Encara que a denominación *Yedisán* amaneixió cuan vinioron os nogais, bels mapas historicos dicen a esta rechión *Yedisán* anacronicament pa parlar-ne en tiempos historicos anteriors.

## Historia
Fue conquiesto por Lituania, esta rechión yera una salita a la Mar Negra pa a Unión Polaco-Lituana. O Imperio Otomán teneba pretensions territorials en Dykra pa tener continuidat territorial con o Khanato de Crimea. Os otomans s'anexionoron Yedisán en 1526 y i establioron nogais venitos dende l'este d'o río Don.

Anyatas dimpués d'a conquiesta rusa d'o Khanato de Crimea os nogais emigroron de Yedisán y o suyo espacio fue ocupato por cristianos ortodoxos.
Castiello de Zafra (Guadalachara)

O **Castiello de Zafra** ye un castiello de piedra picata construito sobre un cinglo en o termin municipal de Campillo de Dueñas (Sinyoría de Molina-Alto Tajo).

Ye baixo protección por o decreto d'o 22 d'abril de 1949 y por a lei l° 16/1985 sobre o Patrimonio Historico Espanyol.

## Toponimia
D'alcuerdo con Wilhelm Giese en a peninsula iberica a evolución de صخرة *sakhra* ("penya", "roca") y صحراء *sahra* ("estéril", "no cautivato", "disierto") converchioron en palabras presas por os idiomas romances como *safara* d'o portugués con os dos significatos (*terreno sáfaro*, *penhasco*). D'esta traza bi ha toponimos tipo *Zafra* en cinglos y penyas.

## Referencias
Loís XIV de Francia

**Loís XIV de Francia y III de Navarra**, naixiu de Saint-Germain-en-Laye (Francia) o 5 de setiembre de 1638 y muerto en o Palacio de Versailles (Versailles, Francia) o 1 de setiembre de 1715, estió un rei de Francia y tamién un rei de Navarra dende o 14 de mayo de 1643, fillo de Loís XIII de Francia y III de Navarra y d'Ana d'Austria. Ye conoixiu como **Loís o Gran** u como lo **Rei Sol** y con un luengo reinau de 72 anyos y 110 días ye lo rei que mas anyos ha ocupau un trono (con calendatas comprobables). Loís XIV estió lo prencipal representant de l'absolutismo monarquico en Europa en o suyo tiempo y la suya figura marcó la Historia de Francia, conseguindo consolidar a linia que heban prencipiau os suyos antecesors de debantar un estau centralizau disminuyindo lo poder d'a nobleza francesa a qui consiguió levar a residir en a cort en o palacio de Versailles y eliminando asinas gran part d'os vestichios d'o rechimen feudal. Consiguió asinas fortalecer o poder de l'estau centrando-lo en a figura d'o monarca y fundando una monarquía absoluta en o reino de Francia que se mantenió vichent dica que esclató la Revolución francesa en os zaguers anyos d'o sieglo XVIII.

Tamién estió autor d'a revocación de l'edicto de Nantes sinyau por o rei Henrique IV en 1598 y que heba permitiu a los hugonoz (practicants d'o Protestantismo) la libre practica d'as suyas creyencias relichiosas, consagrando asinas la preponderancia d'o Catolicismo en Francia y obligando a traviés d'un mecanismo de coerción violenta conoixiu como las "dragonadas" mesmo a la emigración fuera d'o reino de muitos protestants, que s'establioron principalment en o reino de Prusia y en o reino d'Anglaterra.

Finalment, estió impulsor d'a presencia militar francesa en Europa, estando marcau lo suyo reinau por as constants guerras con Espanya en a clamada Guerra franco-espanyola dende 1635 dica 1659, pero tamién en atros tres grans conflictos a escala continental: a Guerra franco-neerlandesa (1672-1678), a Guerra d'os Nueu Anyos (1688-1697) y la Guerra de Succesión Espanyola (1701-1713), amás d'a participación d'o reino en muitos atros conflictos menors, como la clamada Guerra de Devolución con Espanya (1667-1668) u la clamada Guerra d'as Reunions, tamién con Espanya (1683-1684).

Loís XIV tamién destacó por o feito de tener en o suyo arredol en a suya cort a destacadas personalidaz en o campo d'as artes, as ciencias u la milicia, como Bossuet, Colbert, Le Brun, Le Nôtre, Lully, Mazzarino, Molière, Racine, Turenne u Vauban. Establió en 1666 l'Academia de Ciencias de Francia y estió impulsor d'obras publicas destacadas, como la canal du Midi ta permitir la navegación a lo suyo traviés dende la mar Mediterrania dica l'oceano Atlantico (encara que dica la Revolución francesa lo suyo nombre yera de *Canal Reyal d'o Lenguadoc*).

## Vinclos externos
Guerra italo-turca

A **Guerra italo-turca** (*Guerra di Libia* u *Campanya de Libia* en italiano, *Trablusgarp Savaşı* en turco), estió una guerra entre o Reino d'Italia y l'Imperio Otomán, dende o 29 de setiembre de 1911 dica o 18 d'octubre de 1912, por o control d'os territorios turcos de Cirenaica y Tripolitania (ye decir, l'actual Libia), y por a pretensión italiana de dentrar en o reparto de l'Imperio Otomán, que yera dito en ixas envueltas *L'hombre malauto d'Europa*, con as atras potencias europeas.

En rematar a guerra entre os dos países, con una important desigualdat en as suyas condicions militars, Italia s'apoderó no nomás d'a Cirenaica y d'a Tripolitania, sino tamién d'os territorios d'o Dodecaneso, incluyindo-ie Rodas, situatos en a mar Echea, habitatos por poblacions de luenga griega, integrando istos territorios con as anteriors Colonias d'Italia. Antiparte, ista guerra fació que os países d'os Balcans miembros d'a Liga Balcanica, antes mesmo de rematar a guerra italo-turca, prencipiasen a Primera Guerra Balcanica contra os otomans.

## Antecedents
## Desarrollo d'as operacions
## Final d'a guerra y consecuencias
Zafra (desambigación)

**Zafra** ye un arabismo present en a toponimia y antroponimia d'a Peninsula Iberica y puet referir-se a:
***[[Zafra]]**, ciudat de Badajoz (Extremadura).
***[[La Zafra]]** pedanía de Villena (Alicant).
***[[Zafra de Záncara]]** municipio d'a Mancha de Cuenca.
***[[Castiello de Zafra (Guadalachara)|Castiello de Zafra]]** castiello que bi ha en Campillo de Dueñas (Sinyoría de Molina-Alto Tajo).
***[[Castiello de Zafra (Badajoz)|Castiello de Zafra]]** castiello que bi ha en Zafra (Badajoz).

## Se veiga tamién
***[[Zafara]]**
***[[La Zafriella]]**
***[[Azagra]]**
***[[Disierto d'o Sahara|Sahara]]**
Caravaggio

**Michelangelo Merisi da Caravaggio**, dito **Caravaggio**, estió un pintor italiano, naixito de Milán (Ducau de Milán) o 29 de setiembre de 1571 y muerto en Porto Ercole (hue un lugar de Monte Argentario, Toscana) o 18 de chulio de 1610. Por a suya obra, ye considerato uno d'os prencipals pintors d'o sieglo XVII.

## Vinclos externos

*  Caravaggio en ''Artcyclopedia''.
Silvio Berlusconi

**Silvio Berlusconi**, naixiu de Milán (Lombardía) o 29 de setiembre de 1936 y muerto en ixa mesma ciudat o 12 de chunio de 2023, estió un empresario y politico italiano, con una luenga carrera politica dende l'anyo 1994 cuan aconsiguió estar Primer ministro d'Italia dica l'anyo 1995. Posteriorment estió tamién primer ministro mientres dos periodos mas, 2001-2006 y 2008-2011 cuan dimitió o 16 de noviembre, amás de cuantas vegadas ministro.

Como empresario cal destacar que ha aconseguiu destacar como duenyo de medios de comunicación, entre os cuals cal citar *Telemilano* (hue *[[Mediaset]]*) fundada per él en 1978 y que tamién ye duenyo d'a editorial *[[Mondadori]]*. Tamién relacionau con os negocios esportivos, ye destacable que estió duenyo de l'AC Milan dende 1986 dica 2017, calendata en a cuala lo club se vendió a *Rossoneri Sport Investment Lux*.

Seguntes la revista *[[Forbes]]*, en a calendata de 2011 yera la persona mas adinerada d'Italia, con una fortuna de 7.800 millons de dolars.

## Referencias

## Vinclos externos
Figarol (desambigación)

**Figarol** puet estar:

* **[[Figarol]]**, un lugar en Navarra, en o municipio de Carcastiello, comarca d'a Ribera Navarra, merindat de Tudela y partiu chudicial de Tudela.
* **[[Higaròu|Figarol]]**, o nombre en francés y oficialment de **[[Higaròu]]**, una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
Hranccasau

**Hranccasau** (*Hranccasau* en occitán, *Francazal* en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.

A suya población ye de 16 habitants (1999) en una superficie de 5,46 km², con una densidat de población de 2,93 hab/km².

## Demografía

## Administración
### Alcaldes

## Vinclos externos
* Hranccasau en a pachina web de l'''Institut Géographique National''.

## Referencias
Arquimedes

**Arquimedes de Siracusa** (en griego: Arkhimédes *Αρχιμήδης*) (Siracusa, Sicilia, 287 aC - 212 aC) estió un matematico, astronomo, filosofo, fisico y incheniero griego. Encara que se conoixen poquez detalles d'a suya vida, ye considerato un d'os cientificos mas importants de l'antigüidat clasica. Entre os suyos abances en fisica se troban os suyos fundamentos en hidrostatica, estatica y a explicación d'o prencipio d'o ceprén. Ye reconoixito por haber disenyato innovadoras maquinas, incluindo armas de seche y o torniello d'Arquimedes, que leva o suyo nombre. Experimentos modernos han prebato afirmacions que dicen que Arquimedes disenyó maquinas capaces de quitar os baixiellos enemigos de l'augua y prender fuego emplegando una serie de mirallos.

Por un regular, se considera a Arquimedes un d'os mas grans matematicos d'a historia, y o mas gran de l'antigüidat. Emplegó lo metodo d'exhaución ta calcular l'aria baixo l'arco d'una parabola con o sumatorio d'una serie infinita, y dió una aproximación a-saber-lo precisa d'o numero pi Tamién definió a espiral d'Arquimedes, formulas ta volumens de superficies de revolución y un inchenioso sistema ta expresar numeros muit luengos.

Arquimedes morió mientres o seche de Siracusa (214-212 aC), cuan fue asasinato por un soldato romano, atamas d'as órdens de que no heban de fer-le mal. Cicerón describe haber vesitato a sepoltura d'Arquimedes, que teneba una esfera inscrita adintro d'un celindro. Arquimedes prebó que a esfera tien dos tercios d'o volumen y d'a superficie d'o celindro (incluindo as bases d'iste), lo que consideró lo mas gran d'os suyos descubrimientos matematicos.

A diferencia d'os suyos inventos, os escritos matematicos d'Arquimedes no estioron muit conoixitos en l'antigüidat. Os matematicos d'Aleixandría lo leyoron y citoron, pero a primera replega comprensible d'os suyos treballos fue feita por Isidoro de Mileto (530 dC), mientres que estioron as cronicas d'as obras d'Arquimedes escritas por Eutocio las que l'ubrioron a un publico mas amplo. As relativament pocas copias de treballos escritos por Arquimedes que sobrevivioron a traviés d'a Edat Meya estioron una important fuent d'ideyas mientres o Renaiximiento, mientres que o descubrimiento en 1906 de treballos desconoixitos d'Arquimedes en o Palimpsesto de Arquimedes ha aduyato a comprender como obtenió los suyos resultatos matematicos.

## Referencias

## Vinclos externos
Lista civica

En o sistema politico italiano, una **lista Civica** (en italiano) ye una lista formata ta las eleccions a o Concello municipal d'una comuna, formatas por un candidato a *sindaco* (alcalde) y uns candidatos a *consigliere comunale* (concellers), y que son formatas por personas que no fan parte de garra partiu politico u que oficialment no en fan parte. Son asinas un equivalent a las listas d'independients en o sistema politico aragonés.

A especifidat d'o caso italiano ye o feito que d'ixas listas independients han feito historicament coalicions entre sí, y han naixito movimientos politicos que dimpués s'han escampato por tot o territorio italiano, como o *[[Popolo della Libertà]]* u o *[[Partito Democratico]]*.

## Se veiga tamién
*Politica d'Italia.
Spacewatch

**Spacewatch** ye o nombre d'un prochecto astronomico d'a Universidat d'Arizona (Arizona, Estaus Unius) especializau en o estudio d'os obchectos menors, incluindo-ie asteroides y cometas, y mas que mas d'os asteroides amanaus a la Tierra. A ideya d'o prochecto estió d'os astronomos Tom Gehrels y Robert S. McMillan, estando iste zaguer l'actual responsable d'o Prochecto Spacewatch.

## Vinclos externos
* Pachina d'o Prochecto Spacewatch.
Alianza Popular

**Alianza Popular** estió un antigo partiu politico conservador espanyol, establiu por Manuel Fraga Iribarne, antigo ministro con o dictador Francisco Franco, chunto con atros antigos politicos d'o Franquismo, como unión d'as ditas *asociacions politicas* (os partius politicos encara yeran prohibitos en Espanya) de Reforma Democrática, Unión del Pueblo Español, Acción Democrática Española, Democracia Social, Acción Regional, Unión Social Popular y Unión Nacional Española.

En as eleccions chenerals espanyolas de 1977, o partiu nomás tenió 16 diputatos en o Congreso d'os Diputatos, que tenioron posicions muit conservadoras (parte d'os diputatos votoron contra l'aprobación d'a Constitución espanyola de 1978).

En as eleccions chenerals espanyolas de 1979, o partiu se presentó como *[[Coalición Democrática]]*, incluyindo-ie chicoz grupos de personas, encara que yera una continación d'o mismo partiu. Sindembargo, os resultatos encara estioron peyors, con nomás 10 diputatos en o Congreso d'os Diputatos.

Sindembargo, cuan en 1980 esclató o partiu centrista gubernant d'Adolfo Suárez (a Unión de Centro Democrático, UCD), Alianza Popular formó una coalición eletoral con o Partido Democrático Popular (d'ideolochía democristiana) y con Unión Liberal (d'ideolochía liberal), dos partius creyatos a partir d'o naufrachio d'a UCD, y en as eleccions chenerals espanyolas de 1982 ista coalición, dita Coalición Popular, se convertió en o segundo partiu politico en o Congreso d'os Diputatos, con 107 diputatos.

Cuan en as eleccions chenerals espanyolas de 1986 a Coalición Popular nomás tenió 105 diputatos, o partiu dentró en una profunda crisi, con succesivos secretarios chenerals como Jorge Verstrynge u Alberto Ruiz-Gallardón, y con Antonio Hernández Mancha como president d'o partiu. Ista crisi remató en 1989 con un Congreso d'os militants, a on s'aprobó a transformación d'o partiu en o nuevo Partido Popular.

## Se veiga tamién
* Reforma Democrática.
* Unión del Pueblo Español.
* Acción Democrática Española.
* Democracia Social.
* Acción Regional.
* Unión Social Popular.
* Unión Nacional Española.
* Coalición Democrática.
* Coalición Popular.
* Partido Popular.

## Referencias
Fibonacci

**Leonardo Fibonacci**, conoixiu tamién como **Leonardo de Pisa** u simplament **Fibonacci**, naixiu arredol de 1170 en Pisa y muerto arredol de 1250 tamién en Pisa, estió un matematico italiano, que estió o difusor por Europa d'o sistema de notación actual, basau en a dita numeración arabica, basada en o numero 10 y con emplego d'o 0. Aplicó l'alchebra a los problemas cheometricos, desenvolvió la trigonometría y fació treballos interesants sobre las ecuacions cuadraticas, a mas d'establir a dita *[[Succesión de Fibonacci]]*.

En a suya honor estió nombrau lo asteroide, 6765 Fibonacci, situau en o cinturón d'asteroides . 

## Referencias

## Obra escrita
* *[[Liber abaci]]*, 1202.
* *Practica Geometriae*.
* *Flos super solutionibus quarumdam questionum ad numerum et ad geometricam pertinentium*. 
* *[[Liber Quadratorum]]*, 1225.

## Vinclos externos
Louis Pasteur

**Louis Pasteur**, naixito de Dole (Jura, Franco Condau) o 27 d'aviento de 1822 y muerto en Marnes-la-Coquette (Altos d'o Sena, Isla de Francia) o 28 de setiembre de 1895, estió un quimico y fisico francés, que establió as bases d'a microbiolochía. y estió conoixiu por os suyos escubrimientos d'os prencipios de vacunación, fermentación microbiana y pasteurización. Se le recuerda por os suyos notables abances en as causas y a prevención de malotías, y os suyos escubrimientos han salvau muitas vidas dende alavez. Redució a mortalidat por calentura puerperal y creyó as primeras vacunas contra a rabia y o mal de banzo.

Os suyos escubrimientos medicos proporcionoron emparo directo a la teoría d'os chermens d'a malotía y a suya aplicación en a medicina clinica. Ye mas conoixiu por o publico en cheneral por a suya invención d'a tecnica de tractamiento d'a leit y o vin pa aturar a contaminación bacteriana, un proceso que agora se diz pasteurización. Se le considera como un d'os tres fundadors prencipals d'a bacteriolochía, de conchunta con Ferdinand Cohn y Robert Koch, y se le ha clamau *[[Pai]] d'a bacteriolochía* y *Pai d'a microbiolochía*, encara que a zaguera denominación tamién s'ha aplicau a Antoine van Leeuwenhoek.

Pasteur estió o responsable de refetar a teoría d'a cheneración espontania. Realizó experimentos que contrimostroron que, sin contaminación, os microorganismos no podrían desarrollar-se. Baixo os auspicios de l'Academia Francesa de Ciencias, contrimostró que en potes esterilizaus y sellaus, nunca no se desembolica brenca; y, a la inversa, en matraces esterilizaus pero ubiertos, os microorganismos podrían creixer. Encara que Pasteur no estió o primer en proposar a teoría d'os chermens, os suyos experiments indicoron a suya exactitut y convencioron a la mayor parti d'Europa que yera verdat.

Hue lo día, a ormino se le considera como un d'os pais d'a teoría d'os chermens. Pasteur fació importants escubrimientos en quimica, sobre tot sobre a base molecular d'a asimetría de bel cristal y a racemización. A o prencipio d'a suya cursa, a suya investigación d'o acido tartarico resultó en a primera resolución d'o que agora se diz isomeros opticos. O suyo treballo ubrió o camín enta a comprensión actual d'un prencipio fundamental en a estructura d'os compuestos organicos.

Estió director de l'Instituto Pasteur, establiu en 1887, dica a suya muerte, y o suyo cuerpo estió enronau debaixo de l'instituto. Encara que Pasteur fació experiments innovadors, a suya reputación s'asoció con cuantas contraversias. A reevaluación historica d'o suyo cuaderno reveló que practicó l'enganyo pa vencer a os suyos rivals.

## Referencias

## Vinclos externos
Anyos 780

Os **anyos 780** ye o periodo de tiempo formau por os anyos entre l'anyo 780 y l'anyo 789, istos dos tamién incluyius.

## Escaicimientos
## Naixencias
## Muertes
Monica Bellucci

**Monica Anna Maria Bellucci**, dita **Monica Bellucci**, naixida de Città di Castello (Umbría, Italia) o 27 de setiembre de 1964, ye una actriz y modelo italiana, con una destacada carrera cinematografica en o cine italiano y en o cine francés dende primerías d'os anyos 1990. Ye casata con l'actor francés Vincent Cassel dende 1999.

Entre a suya filmografía, cal destacar as cintas *[[Dobermann (cinta)|Dobermann]]* (1997, Jan Kounen), *[[Malèna]]* (2000, Giuseppe Tornatore), *[[Astérix & Obélix: Mission Cléopâtre]]* (2002, Alain Chabat), *[[The Matrix Reloaded]]* (2003, Andy Wachowski y Larry Wachowski), u *[[The Passion of the Christ]]* (2004, Mel Gibson).

## Referencias

## Se veiga tamién
* Cintas interpretadas por Monica Bellucci.

## Vinclos externos

*  Monica Bellucci en Internet Movie Database.
Higaròu

:*Iste articlo ye sobre una comuna occitana en o departamento francés d'Alta Garona; ta atros usos, se veiga *'Figarol (desambigación)**''.


**Higaròu*' (*Higaròu* en [[Idioma occitán|occitán]], *Figarol* en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] d'[[Alta Garona]], [[Districtos de Francia|districto]] de [[Districto de Sent Gaudenç|Sent Gaudenç]], [[Cantons de Francia|cantón]] de [[Cantón de Banyeras de Luixón|Banyeras de Luixón]] y [[Rechions de Francia|rechión]] d'[[Occitania (Francia)|Occitania]].

A suya [[Población humana|población]] ye de 236 habitants ([[1999]]) en una [[superficie]] d'11,60 [[km²]], con una [[densidat de población]] de 20,34 hab/km².

== Demografía ==


== Administración ==
=== Alcaldes ===


== Vinclos externos ==
* [http://www.ign.fr/affiche_rubrique.asp?rbr_id=1087&CommuneId=32439 Información d'Higaròu] en a pachina web de l' *Institut Géographique National''.

## Referencias
Friedrich Nietzsche

**Friedrich Nietzsche**, naixito de Röcken (Reino de Saxonia) o 15 d'octubre de 1844 y muerto en Weimar (Imperio Alemán) o 25 d'agosto de 1900, estió un filosofo y filologo alemán.

A obra filosofica de Nietzsche se refiere a la critica d'a relichión, d'a moral, d'a Cultura contemporania, de l'Arte y d'a Filosofía. O suyo estilo propio tien las suyas bases en l'aforismo y en a poesía. Nietzsche tenió una muit gran influencia en a Filosofía, incluyindo-ie o existencialismo y a Filosofía posmuderna.

Cuan teneba nomás que 24 anyadas, Nietzsche se convertió en profesor en a Universidat de Basilea, en Suiza, encara que demitió en 1878 por os suyos problemas de salut (cefaleas a sobén) que se convertioron en cronicos, dica convertir-sen en una crisis de demencia que ya no l'albandonaría pas. Antiparte, a interpretación d'a suya obra se troba a sobén desfigurata por a imachen d'a locura u por efectos d'a propaganda d'o nazismo, que s'apropió de bellas d'as suyas teorías en desfigurando-las.

## Vinclos externos
Marsolàs

**Marsolàs** u **Marçolàs** (*Marsolàs* u *Marçolàs* en occitán, *Marsoulas* en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.

A suya población ye de 137 habitants(1999) en una superficie de 2,40 km², con una densidat de población de 57,08 hab/km².

## Demografía

## Administración
### Alcaldes

## Vinclos externos
*  Marsolàs en a pachina web de l'''Institut Géographique National''.

## Referencias
Carnaval d'a Fueva

O **carnaval d'a Fueva** ye un carnaval popular que se fa en o municipio d'a Fueva, en a comarca de Sobrarbe, en o mes de febrero. En comparanza con belaltros carnavals de Sobrarbe, o carnaval de A Fueva no tiene garra personaches arquetipicos como en son as trangass y as madamas d'o de Bielsa, o Cornelio que se fa montar en a burreta en o de Chistau, ni os cazataires d'o de Torla. Manimenos, se tracta d'una festividat popular en a que cadagún puede presentar-se-ie disfrazau como millor goi le faiga.

O carnaval d'a Fueva ye organizau como una ronda d'as que popularment se fan en as fiestas d'as localidaz de a comarca, pero de forma coordinada d'entre os participants d'as diferents aldeyas y lugars que fan parte d'o municipio, tranzando-se un *planning* previo d'os lugars y as horas cuan que se gosarán concentrar os participants en cada lugar.

A organización de l'evento corresponde a l'«Asociación Cultural A Redolada d'a Fueva», que cara ta Nadal anterior expublica o *planning* que se i seguirá. Os desplazamientos d'entre os lugars se fan en caravana, con vehiclos privaus que meten os propios participants, en cheneral as cheneracions mas chóvens, mientres que os mas grans se quedan en casa ta sacar a *bandeja* t'altri (convidar-les a lamins, canapés u gotez de porrón, como ye tipico en as rondas). Isto le da a o carnaval una condición excepcional d'estar itinerant.

A la contra de como se ye fendo istes zaguers anyos o carnaval d'a villa de Bielsa, que s'ha limitau en horario de tardes, o carnaval d'A Fueva como tamién o de Chistau ocupa tot lo día. Ta no solapar-se con os altros tres carnavals «famosos» d'a comarca, se gosa pactar con a organización d'ixes altros o cabo de semana en o que a la fin se fa, derrepartindo-se d'entre toz ellos os cabos de semana disponibles d'o mes de frebero.

## Se veiga tamién
* Carnaval en Aragón

## Vinclos externos
*  Carnaval d'a Fueva
Carnaval

Un **carnaval** ye una celebración publica muito popular en Europa y America que se fa chusto antis d'a cuaresma cristiana. Los carnavals consisten en periodos en que los habitants d'una localidat salen disvrazaus u bien maquillaus y s'achuntan pa cantar, bailar, tanyer musica en as carreras, chitar confetis y serpentinas, y desfilar.

Los carnavals son hereus de rituals antigos como las Lupercals, son tradicionalment asociaus a lo calandario cristiano y se fan entre la Epifanía (6 de chinero), y lo martes de carnaval, una fiesta móbil entre lo 3 de febrero y lo 9 de marzo.

## Referencias

## Se veiga tamién
* Carnaval de Bielsa.
* Moixiganga.

## Vinclos externos
Mancomunidat de Municipios d'a Val de Chistau

A **Mancomunidat de Municipios d'a Val de Chistau** (oficialment *Mancomunidad de Municipios del Valle de Chistau*) ye una mancomunidat de municipios aragonesa situata en a provincia de Uesca.

A mancomunidat agrupa a los 4 municipios d'a val de Chistau: Chistén, Plan, Sant Chuan de Plan y Tella-Sin, con una superficie total de 314,3 km².

## Referencias
Mancomunidat Central de Zaragoza

A **Mancomunidat Central de Zaragoza** (oficialment *Mancomunidad Central de Zaragoza*) ye una mancomunidat de municipios aragonesa situada en a provincia de Zaragoza.

A mancomunidat agrupa a 19 municipios Alfacharín, Villafranca d'Ebro, Villanueva de Galligo, Botorrita, Burgo d'Ebro, Cadret, Cuart de la Uerba, Exaulín, Fuents d'Ebro, María de la Uerba, Mediana d'Aragón, Mozota, Nuez d'Ebro, Osera d'Ebro, Pastriz, La Pobla d'Alfindén, Sant Mateu de Galligo, Utevo y Zuera, con una superficie total de 1.215,9&nbsp;km².

Os municipios que fan parti d'ista mancomunidat son toz os municipios d'a comarca Central, de fueras d'o municipio de Zaragoza. Un d'os obchectivos d'a mancomunidat ye a creyación oficial d'a comarca.

## Referencias
Ṣād

A **ṣād** (en arabe ) ye la catorcena letra de l'alfabeto arabe (quincena u deciueitena en l'orden abchadín). Ye una letra solar.

Representa lo soniu consonantico farinchalizau .

## Escritura



A ṣād s'elipsa a la letra vinient d'a palabra. Tamién lo fa con l'anterior si no ye alif, dāl, ḏāl, rā, zāy u wāw, que nunca no se ligan a la letra posterior.
Youssou N'Dour

**Youssou N'Dour** ( en francés), naixito de Thies (Rechión de Thies, Senegal) l'1 d'octubre de 1959, ye un cantaire, compositor y musico senegalés d'estilo mbalax y *[[World music]]*, que prencipió a suya carrera musical en os anyos 1970 y ye considerato como uno d'os prencipals representants d'a musica etnica actual.

## Discografía
### Albums
*1982: *Immigrés*.
*1984: *Bitim Rew*.
*1986: *Nelson Mandela*.
*1989: *The Lion*.
*1990: *Set*.
*1992: *Eyes Open*.
*1994: *Guide (Wommat)*.
*1995: *Diapason Plus*.
*1996: *Lii*.
*1996: *Djamil*.
*1996: *Voices from the Heart of Africa*.
*1997: *Inédits 84-85*.
*1997: *St. Louis*.
*1998: *Spécial Fin D'année Plus*.
*2000: *Joko: The Link*.
*2000: *Rewmi*.
*2000: *Le Grand Bal*.
*2001: *Le Grand Bal à Bercy*.
*2001: *Ba Tay*.
*2002: *Nothing's In Vain*.
*2002: *Youssou N'Dour and His Friends*.
*2004: *Kirikou*.
*2004: *Sant* u *Egypt*.
*2007: *Rokku mi rokka*.
*2007: *Alsamaday*.
*2009: *Spécial fin d'année*
*2010: *Dakar - Kingston*	
*2011: *Mbalakh Dafay Wakh*
*2014: *Fàtteliku*
*2016: *#Senegaal Rek*
*2016: *Africa Rekk*	
*2017: *Seeni Valeurs*	
*2018: *Respect*	
*2019: *History*

### Compilacions
*1995: *The Best of Youssou N'Dour*.
*1997: *Immigrés/Bitim Rew*.
*1998: *Best of the 80's*.
*1998: *Hey You: The Essential Collection 1988–1990*.
*2001: *Birth of a Star*.
*2002: *Rough Guide to Youssou N'Dour & Étoile de Dakar*.
*2004: *7 Seconds: The Best of Youssou N'Dour*.

## Vinclos externos

* Pachina web oficial de Youssou N'Dour.
* Fundación Youssou NDour.
* Youssou N'Dour en ''kassoumay.com''.
George Peppard

**George Peppard, Jr.**, naixiu de Detroit (Michigan) l'1 d'octubre de 1928 y muerto en Los Ángeles (California) o 8 de mayo de 1994, estió un actor estausunidense con una luenga carrera interpretativa en o cine estausunidense y en a televisión, destacando por o suyo papel en 1961 en *[[Breakfast at Tiffany's]]*, de Blake Edwards, u por a serie de televisión *[[The A-Team]]* en os anyos 1980.

## Se veiga tamién
* Cintas interpretadas por George Peppard.

## Vinclos externos
*  George Peppard en Internet Movie Database.
ʿAyn

A **ʿayn** (en arabe ) ye a deciueitena letra de l'alfabeto arabe (secena, con valua numerica 70 en l'orden abchadín. Ye una letra lunar.

Representa o sonito consonantico farinchio .
 
## Escritura

A ʿayn se liga a la letra vinient d'a palabra, y tamién con l'anterior si no ye alif, dāl, ḏāl, rā, zāy u wāw, que nunca no se ligan a la letra posterior.
Arrueda

**Arrueda** (*Arrueda* en occitán, *Rouède* en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.

A suya población ye de 236 habitants (1999) en una superficie de 6,20 km², con una densidat de población de 38,06 hab/km².

## Demografía

## Administración
### Alcaldes

## Vinclos externos
* Arrueda en a pachina web de l'''Institut Géographique National''.

## Referencias
Compositor

Un **compositor** ye una persona que compón musica, ye decir, que creya intelectualment un conchunto de sonitos a partir d'a combinación u l'adición d'elements de sonito musicals, provinients d'uno u de muitos instrumentos musicals, u mas planerament, que *piensa* y *escribe* a musica que creya. Hue a sobén no ye pas una actividat d'improvisación, y fa referencia a qui emplega bel tipo de notación musical ta conservar a suya creyación y permitir que atras personas, ditas musicos, interpreten a suya obra con os suyos instrumentos musicals; sin d'embargo, historicament os compositors teneban muita parte d'improvisación, y mesmo en cuantos cheneros musicals, como en o *[[jazz]]*, l'actividat d'improvisación musical ye una parte muit important.

A sobén o compositor ye, amás, un musico, encara que ixo no ye pas imprescindible.

Antiparte, en o mundo d'o cine l'a sobén dito *compositor* ye nomás l'autor d'a banda sonora d'a cinta, ye decir, d'a selección y en o suyo caso l'adaptación d'as melodías composadas por belatros.

## Se veiga tamién
* Banda sonora.
* Chenero musical.
* Melodía.
* Musica.
* Musico.
* Notación musical.

## Referencias

## Vinclos externos
Ròcahòrt de Garona

:*Iste articlo ye sobre una comuna occitana en o departamento francés d'Alta Garona; ta atros usos, se veiga *'Roquefort**''.


**Ròcahòrt de Garona** (''Ròcahòrt de Garona'' en [[Idioma occitán|occitán]], ''Roquefort-sur-Garonne'' en [[Idioma francés|francés]] y oficialment) ye una [[Comunas de Francia|comuna]] [[Occitania|occitana]] en o [[Departamentos de Francia|departamento]] [[Francia|francés]] d'[[Alta Garona]], [[Districtos de Francia|districto]] de [[Districto de Sent Gaudenç|Sent Gaudenç]], [[Cantons de Francia|cantón]] de [[Cantón de Banyeras de Luixón|Banyeras de Luixón]] y [[Rechions de Francia|rechión]] d'[[Occitania (Francia)|Occitania]].

A suya [[Población humana|población]] ye de 715 habitants ([[1999]]) en una [[superficie]] de 13,56 [[km²]], con una [[densidat de población]] de 52,73 hab/km².

== Demografía ==


== Administración ==
=== Alcaldes ===


== Vinclos externos ==
* [http://www.ign.fr/affiche_rubrique.asp?rbr_id=1087&CommuneId=32972 Información de Ròcahòrt de Garona] en a pachina web de l**Institut Géographique National''.

## Referencias
Districto de Tolosa

O **districto de Tolosa** (en occitán *arrondiment de Tolosa*, en francés *arrondissement de Toulouse*) ye un districto d'o departamento francés d'Alta Garona (en francés *Haute-Garonne*), en a rechión d'Occitania.

A suya población ye de 819.507 habitants (1999) en una superficie de 2.531 km², con una densidat de población de 323,79 hab/km².

A capital d'o districto ye a prefectura de Tolosa (en francés *Toulouse*), y en fan parte 21 cantons y 225 comunas.

## Lista de cantons de Tolosa
* Cantón de Blanhac.
* Cantón de Castanet Tolosan.
* Cantón de Castelginest.
* Cantón d'Escalquens (parti).
* Cantón de Legavin.
* Cantón de Puègbonieu.
* Cantón de Plasença deu Toish (parti).
* Cantón de Revèl.
* Cantón de Tolosa-1.
* Cantón de Tolosa-2.
* Cantón de Tolosa-3.
* Cantón de Tolosa-4.
* Cantón de Tolosa-5.
* Cantón de Tolosa-6.
* Cantón de Tolosa-7.
* Cantón de Tolosa-8.
* Cantón de Tolosa-9.
* Cantón de Tolosa-10.
* Cantón de Tolosa-11.
* Cantón de Tornafuèlha.
* Cantón de Vilamur de Tarn.
Mancomunidat d'a Sierra de Gúdar

A **Mancomunidat d'a Sierra de Gúdar** (oficialment *Mancomunidad de la Sierra de Gúdar*) ye una mancomunidat de municipios aragonesa situata en a provincia de Teruel.

A mancomunidat agrupa a 6 municipios: Alcalá de la Selva, Val de Linars, Cabra de Mora, Lo Castellar, Formich Susano y Gúdar, con una superficie total de 383,4&nbsp;km².

## Referencias
Formich Chusano

**Formich Chusano** (en castellano *Formiche Bajo*) ye un lugar aragonés que fa parte dende o sieglo XX d'o termin municipal de Formich Susano, en a comarca de Gúdar-Chabalambre y provincia de Teruel.

O lugar ye situau a 31&nbsp;km de Teruel y a una altaria de 1084 m. A disminución d'a suya población ye contina dende primerías d'o sieglo. En 1910 teneba 403 habitants, mientres que en 1991 i heba una población de nomás 102 habitants. Ye en a marguin dreita d'o río Millars y ye formau por dos barrios: o barrio Baixo, prencipal, arredol d'una roca en a que i existiba un castiello, y o barrio Alto chunto a la carretera d'acceso a o lugar.

A localidat tien un gran numero fuents, d'auguas abundants y reconoixidas, con propiedaz curativas como El Cuartal, La Incosa, La Font d'el Lugar, El Sabucar, La Tejería u o barranco Martín Juan.

## Historia
En o sieglo XIV feba part d'a seixma d'el Campo de Sarrión,  adintro d'a comunidat d'aldeyas de Teruel.

## Fiestas
As fiestas patronals se celebren o primer cabo de semana de febrero en honor de sant Ignacio mártir. As atras fiestes se celebran de verano.

## Referencias

## Vinclos externos
*  Asociación Cultural Cabezo Alto de Formiche Alto
*  Vidio d'as fiestas
Graham Greene

:*Iste articlo ye sobre un novelista y guionista britanico; ta l'actor estausunidense se veiga *'Graham Greene (actor)**''.

**Henry Graham Greene** (**Graham Greene'''), naixiu de Berkhamsted (Hertfordshire, Anglaterra, Reino Uniu) o 2 d'octubre de 1904 y muerto en Vevey (Cantón de Vaud, Suiza) o 3 d'abril de 1991, estió un escritor, novelista, periodista y guionista britanico.

## Se veiga tamién
* Cintas con guión de Graham Greene.

## Vinclos externos
Marlofa

**Marlofa** ye un lugar aragonés que fa parte d'o municipio de La Choyosa, en a comarca d'a Ribera Alta de l'Ebro y provincia de Zaragoza.

A suya población ye de 512 habitants (2008).

## Cheografía
Marlofa se troba situato a 215 metros d'altaria sobre o livel d'a mar, a una distancia d'1,9 km de la Choyosa, a capital d'o suyo municipio, y de 20&nbsp;km d'a ciudat de Zaragoza, a capital d'a suya provincia y d'Aragón.

## Demografía

## Molimentos
* Ilesia de Nuestra Sinyora d'o Carmen de Marlofa, una ilesia d'o sieglo XVII en estilo barroco adedicata a la Virchen d'o Carmen.

## Fiestas
* 3-5 d'octubre: Virchen d'o Rosario.
Avicena

**Avicena** (Bukhara, Persia, en l'actual Uzbekistán, 7 d'agosto de 980 - Hamadan agosto de 1037), nombre occidentalizato d**'Abū ‘Alī al-Husayn ibn ‘Abd Allāh ibn Sīnā** (en turco: **İbni Sina** u en persa: **ابوعلى سينا** u en arabe: **أبو علي الحسين بن عبد الله بن سينا**), u simplament **Ibn Sina**, estió un filosofo y medico musulmán Turco muit reconoixito, autor de mas de 450 obras, entre as cualas destaca o *[[Canon d'a Medicina]]*. En griego yera dito *Abitianós* (Ἀβιτζιανός) y en latín *Abitianus*, traducito a sobén por Avicena. En aragonés medieval se podeba escribir con -nn- cheminata como se vei en os inventarios d'as propiedaz d'os medicos:

Ye considerato a personalidat mas important d'a medicina arabe y o primer medico d'a Edat Meya. A suya enciclopedia medica, traducita a lo latín con o nombre de *Canon*, estió lo texto basico ta l'amostranza d'a Medicina en Europa mientres mas de cincocientos anyos.

## Referencias
Euclides

**Euclides** (en griego:Εὐκλείδης) tamién conoixito como **Euclides d'Aleixandría** (c. 365 – 275 aC) estió un matematico griego, conoixito actualment como "lo pai d'a cheometría". Naixito d'Alexandría (Echipto), vivió en tiempos de Ptolomeu I Sóter e estudió en a escuela d'Alexandría. Estió lo fundador d'a escuela de matematicas d'a ciudat.

O suyo treballo mas famoso estió los *[[Elementos]]*, considerato a sobén o libro de texto de mas exito d'a historia. Se i deducen as propiedaz d'os obchectos cheometricos e d'os numeros naturals a partir d'un chicot conchunto d'axiomas. Tamién escribió sobre perspectiva, seccions conicas, cheometría esferica y teoría de numeros.

## Referencias
Zucrero

Una **zucrero** ye un recipient destinato a contener y servir zucre y que se fa servir ta presentar o zucre en una mesa ta o suyo consumo.

Gosa tener una u dos ansas, una tapa y una cullareta que queda atrapata entre a tapa y o recipient. Bels modelos no levan a cullara y disposan d'un dosificador en forma de pico que proporciona la mida d'una cullarata cada vegata.

Se diz zucrera, en femenín, a la fabrica a on se refina o zucre u a on que se fan atros lamins.

## Se veiga tamién
* Zucrería.

## Notas


## Referencias
Estenazas

As **estenazas** (d'o latín *< (FORCIPES) TENACES*) son una ferramienta emplegata ta sostener elementos u ta tallar arambres. Gosan emplegar-se tamién ta sostener elementos muit calients. No s'han de confundir con os alicates. As estenazas dimpués d'o punto d'unión tienen forma redonda y o punto de tallo ye a l'amplo, mientres que en os alicates ye a lo largo. Una d'as prencipals funcions d'as estenazas ye quitar claus d'una fusta.

En l'Alto Aragón existe la creyencia de que ta que as bruixas no puedan pasar por a chaminera cal deixar as estenazas dencima d'as brasadas en forma de cruz.

## Notas


## Referencias
Puebla FC

O **Puebla Futbol Club** ye un club de fútbol mexicano, con seu en a ciudat de Puebla. Fue establiu o 7 de mayo de 1944 y chuga en a Primera división d'a Liga Mexicana de fútbol.

## Vinclos externos
*  Pachina web oficial d'o Puebla FC.

## Referencias
Estixeras

As **estixeras**, **estiseras** u **tiseras** (d'o latín *< (FORFICES) TONSORIAS*) son una ferramienta de tallo emplegata en muitos ambitos de l'actividat humana. Consta de dos fuellas metalicas, afilatas por o costato interior, que rematan en un vueito a on se pueden ficar os didos, y articulatas en un eixe por os suyos estremos.

Entre os tipos d'estixeras se poderban destacar: estixeras de chardinería, tamién ditas de podar, de cocina, de peluquería, de papel, d'electrecista, etcetera.

Ye important meter ficacio cuan manipulan ya que podemos fer-nos mal, mas que mas en os didos u en as mans. O mecanismo d'as estixeras actua como una falca.

O primer modelo apareixió en l'anyo 500 aC, encara que o suyo actual disenyo procede d'o sieglo XV. En aragonés medieval bi ha referencias a *tiseras* en os peaches de localidaz como Puent de Luna:

## Notas


## Referencias

## Vinclos externos
Ẓā

A **ẓā** (en arabe ) ye a decisietena letra de l'alfabeto arabe (ventiseisena u ventisietena, con valor numerico de 900, en l'orden abchadín). Ye una letra solar.

Representa o sonito consonantico farinchalizato 

## Historia
Considerando-la como una variant d'a ṭā, provién, a traviés d'os alfabetos nabateu y arameu, d'a ṭēth fenicia.

## Escritura

A ẓā se liga a la letra siguient d'a palabra. Tamién lo fa con a d'enantes, si no ye alif, dāl, ḏāl, rā, zāy o wāw, que nunca no se ligan a la letra posterior.

## Referencias
Tifinagh

**Tifinagh** ye un alfabeto se fa servir pa escribir as luengas berbers. Ye un alfabeto derivato de l'alfabeto fenicio, y se puet veyer en l'analís d'a etimolochía d'a mesma palabra *Tifinagh*, que significa fenicio u punico en luenga protoberber, con as consonant FNG y o prencipio *T* con o que se nombra a una luenga). En un tiempo se fació servir en tota a Berbería y en as Islas Canarias, pero a islamización, acompanyata d'una arabización linguistica y cultural fació que no lo conservasen que comunidaz muito zarratas como os tuareg. A fins d'o sieglo XX belunas d'as asociacions que defienden as parlas u luengas berbers han recuperato l'uso d'este alfabeto.

As formas antigas de Tifinagh son consonanticas (ye un alfabeto d'orichen semitico), pero en as formas modernizatas s'han adhibito signos pa representar vocals.

## Codificación

Os caracters tifinagh en Unicode son os d'o rango U+2D30—U+2D7F, dende a versión 4.1.0. Bi'n ha definitos 55, pero se'n fan servir mes. En ISO 15924, se reserva o codigo **Tfng** a lo tifinagh. Esta ye una tabla de caracters:
Nikola Tesla

** Nikola Tesla** (Smiljan, actual Croacia, allora Imperio Austriaco, 10 de chulio de 1856 — Nueva York, Estaus Unius, 7 de chinero de 1943). O suyo nombre orichinal en serbocroata y escritura cirilica yera **Никола Тесла** (yera un serb]).

Estió un fisico, matematico, inventor, y incheniero electrico croata-estausunidense d'orichen serbio que fue considerato un d'os mas prolificos inventors d'o suyo tiempo, dimpués d'Edison, conseguindo mas de 700 u 800 patents a lo suyo nombre, entre ellas a radio. Cuan morió o Gubierno d'os Estaus Unius requisó os suyos documents entre os que bi heban estudios, investigacions y descubrimientos. A suya familia aconsiguió a suya urna funeraria con as cenisas d'él, y bels documents en l'anyo 1957 dimpués de muitos anyos de chuicios. Actualment l'urna y os documents estan en o Museo Nikola Tesla de Belgrado en Serbia.

## Biografía
Naixito d'a Croacia austriaca, s'educó en Graz a on que estudió incheniería electrica. En l'anyo 1881 se tresladó a Budapest ta treballar en una companyía de telegrafos estausunidense, tresladando-se a París a l'anyo siguient ta treballar en una d'as companyías d'Edison dita *Continental Edison Company*. Dimpués d'a muerte d'a suya mai encomenzó a treballar en a *[[Edison Machine Works]]* d'Estaus Unius, a on que realizó a suya mayor aportación: a teoría d'a corrient alterna en electricidat, pero Edison li robó bels inventos y investigacions a mas de pagar-li un salario prou baixo. Tesla deixó l'empresa y en 1886 fundó a suya propia empresa en Estaus Unius a on inventó o motor d'inducción, dimpués conoixió l'empresario George Westinghouse que li compró os suyos inventos y patents y prencipió a treballar ta él y a suya empresa Westinghouse Electric a on desarrolló o sistema polifasico que li permitió portar a electricidat a grans distancias encomenzando así la dita Guerra d'as Corrients la CA (Corrient Alterna) de Tesla contra la CC (Corrient Continua) de Edison.

## Rumors d'o Premo Nobel de Fesica
O 6 de noviembre de 1915 l'achencia de noticias Reuters de Londres dició que o Premio Nobel de Fesica de 1915 yera compartito por Nikola Tesla y Thomas Edison. Uns diyas dimpués, o 15 de noviembre l'achencia Reuters d'Estocolmo fació publico que o Premio Nobel de Fesica de 1915 yera ta Sir William Henry Bragg y William Lawrence Bragg por as suyas contrebucions a l'analís d'a estructura cristalina emplegando os rayos X.

L'afer estió un misterio pero os rumors deciban que Edison y Tesla no querioron compartir o premio por a suya enemistat que encomenzó cuan Tesla treballaba ta la empresa de Edison y iste li robó bels inventos y investigacions.

## Galería

File:Telegram Macek Tesla 0108.JPG|Telegrama de Vladka Mačeka a Nikola Tesla
File:Telegram Tesla Macek 0108.JPG|Telegrama de Nikola Tesle a Vlatku Mačeku
File:Putovnica Nikola Tesla 01082.JPG|Pasaporte de Nikola Tesla, pachina 1, 1883


## Vinclos externos

* Nikola Tesla
Aleixandre I de Rusia

**Aleixandre I** de Rusia (en ruso y alfabeto cirilico *Александр I Павлович*). Ye naixito de Sant Petersburgo o 23 d'aviento de 1777 y morió en Taganrog l'1 d'aviento de 1825). Estió Zar de Rusia dende o 23 de marzo de 1801, Rei de Polonia dende 1815 y primer *[[Gran Duque de Finlandia]]*.

## Politica exterior
Primero en o suyo reinau i heba buenas relacions con Francia, Laharpe de tornata dende París apegó a Aleixandre I de Rusia un entusiasmo por as institucions francesas y Napoleón I. Sindembargo dimpués d'atra vesita de Laharpe en París veyió que Napoleón no yera o que pensaba y que yera "o mes famoso tirano que o mundo hese creyato". A desilusión estió completa dimpués de l'asesinato d'o Duque d'Enguien. A cort rusa se posó de luto por o zaguero d'os Prencipes de Condé y creboron relacions diplomaticas con París.

Dimpués d'o Congreso de Viena, Aleixandre I patrocinó a creyación d'a Santa Alianza en setiembre de 1815, aligando-se con Austria y Prusia en a esfensa d'o rechimen monarquico absolutista y antiliberal.

**Аммон Ф. Г.* В фаворе у кесаря: Александр I и Аракчеев
Nicolau I de Rusia

**Nicolau I Pavlovich** (en ruso Николай I Павлович), ye naixito en Gátchina o 6 de chulio de 1796 y morió en Sant Petersburgo o 2 de marzo de 1855. Yera fillo d'o zar Pablo I y de Sofía Doroteya de Württemberg (María Feodorovna). Estió zar de Rusia y rei de Polonia dimpués d'a muerte d'o suyo chirmán gran, Aleixandre I en 1825.
Aleixandre II de Rusia

:*Iste articlo ye sobre o *'zar Aleixandre II de Rusia**; ta atros usos, se veiga **Aleixandre II**''.


**Aleixandre II de Rusia** (**Alejandre II Nikoláyevich''' en ruso, en alfabeto cirilico Алекса́ндр II Никола́евич) estió un zar de Rusia. Ye naixiu de Moscú o 29 d'abril de 1818 y morió asasinau en Sant Petersburgo o 13 de marzo de 1881), estió zar dende o 3 de marzo de 1855 dica o suyo asasinato en 1881. También fue Gran Duque de Finlandia y Rei de Polonia dica 1867.

## Vinclos externos
Aleixandre III de Rusia

**Aleixandre III Románov** (Sant Petersburgo, 10 de marzo de 1845 – Livadia, 1 de noviembre de 1894) estió zar de Rusia dende 1881 dica 1894. Estió o segundo fillo masclo d'Aleixandre II y a emperadriz María de Hesse. En 1865 se convertió en *zarevich*, cuan morió su chermano gran o zarevich Nicolau Aleksándrovich en Niza.
Nicolau II de Rusia

: *Iste articlo ye sobre un zar de Rusia; ta atros usos, se veiga *'Nicolau II**''.


**Nicolau II**, ye naixito **Nikolái Aleksándrovich Románov''' (en ruso Никола́й Алекса́ндрович Рома́нов) (Sant Petersburgo, 18 de mayo de 1868 – executato en Ekaterimburgo, 17 de chulio de 1918) estió o zaguer zar de Rusia dica a suya abdicación, o 15 de marzo de 1917, cuan o suyo chirmán gran Miguel habió de refusar l'ofreiximiento rematando a dinastía Románov.
Capra pyrenaica victoriae

***Capra pyrenaica victoriae*** ye a subspecie de craba salvachina propia d'as sierras d'o Sistema Central, estando a Sierra de Gredos a on ye mes abundant, n'i habendo tamién muitas en Las Batuecas.

En o sieglo XX, as crabas salvachinas de Gredos cuasi s'extinguen, quedando-ne poquismos eixemplars. Sindembargo a diferencia d'o que ha esdeveniu con o bucardo pirenenco ixos pocos eixemplars podioron reproducir-se y a subspecie podió recuperar-se y recolonizar nuevas arias.

Has estau introduitas en o Parque Nacional d'os Pireneus mas de 100 eixemplars, ta ocupar o lugar que deixa o bucardo por o que puet ver-se ocasionalment en l'area d'o Parque Nacional d'Ordesa y d'as Tres Serols.

## Referencias
Pavlo I de Rusia

**Pavlo I de Rusia** estió un Zar de Rusia naixito de Sant Petersburgo (Imperio Ruso) l'1 d'octubre de 1754 en o Palacio de Verano, fillo de Catarina II de Rusia cuan yera encara Gran Duquesa, succedió a la suya mai o 17 de noviembre de 1796 y morió asasinato l'11 de marzo de 1801.

## Vinclos externos
Capra pyrenaica lusitanica

***Capra pyrenaica lusitanica*** ye una subspecie hue extinguita de craba salvachina que yera propia d'as sierras d'a Cordelera Cantabrica, Galicia y Portugal. En asturiano yera conoixita como *mueyu*.